b'\n_START_ARTICLE_\nMerkur Group\n_START_SECTION_\nZgodovina\n_START_PARAGRAPH_\nMerkur Group je nastala 1. 7. 2008 po uspe\xc5\xa1ni reorganizaciji podjetij Skupine Merkur, katerih krovno podjetje je dru\xc5\xbeba Merkur, d. d. Podjetja so se razdelila v tri vsebinsko zaokro\xc5\xbeene divizije, ki skupaj tvorijo mednarodno Merkur Group._NEWLINE_Zametke divizijske organiziranosti v Merkur Group je \xc5\xbee ve\xc4\x8d let predstavljala dru\xc5\xbeba Big Bang, d. o. o., ki je z lastnimi trgovskimi centri, lastno blagovno znamko in specializirano nabavno-prodajno strategijo in relativno samostojnim poslovanjem uspe\xc5\xa1no ohranjala polo\xc5\xbeaj vodilnega trgovca z izdelki zabavne elektronike, informacijske tehnologije, bele tehnike in zabave (iger). Drugi korak reorganizacije je bila ustanovitev Divizije Mersteel in znotraj nje podjetja Mersteel, d. o. o., Naklo. Divizija Merkur je tudi po reorganizaciji ohranila svoje trgovske centre in obstoje\xc4\x8d program, razen metalurgije, ki je bila prene\xc5\xa1ena na Divizijo Mersteel.'